Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1641

9. évfolyam Évi óraszám: 72 óra (hetente 2 óra, lehetőleg összevontan) 1. Célok és feladatok: „Ismerd meg Önmagad és Társaid!” Az első év egy új közösségbe kerüléskor döntő fontosságú mind az egyén, mind az alakuló csoport számára. Ezért ezen év legfőbb célja, hogy a tanulók megismerjék és bemutassák önmagukat, alapvető képességeiket, készségeiket és fejlesszék azokat. A képességfejlesztés legfontosabb célja, hogy a lehető legoptimálisabb szinten kiaknázzák saját tehetségüket, illetve emellett az is, hogy a tréningek során megismerhessék egymás képességeit, készségeit, amely a csoportalakulás kezdeti szakaszában megkönnyíti és gördülékennyé teszi a csoport szerkezetének létrejöttét. További cél, hogy az osztály formális vezetője (az osztályfőnök) tevékeny és aktív részvételével egyrészt megismerhesse diákjait, másrészt azáltal, hogy a csoportalakulás kezdeti szakaszától együtt „dolgozik” a közösséggel, optimális irányba terelgetheti a csoportfejlődést, és azon belül – vagy azon túlmenően - facilitálhatja az individualizációs törekvéseket és folyamatokat. 2. Általános fejlesztési követelmények x Egymást ismerő csoport kialakulása. x Reális testképpel rendelkezzenek a diákok. x Saját képességeikkel, készségeikkel (intellektuális-megismerő képességek, kreativitás, társas készségek) legyenek tisztában. x Kellő ön- és társismerettel rendelkezzenek, amely egyrészt megalapozza a csoportfejlődés optimális folyamatát, másrészt alapját képezheti a személyiség további fejlesztésének és fejlődésének, valamint szocializációnak. 3. Folyamatterv Óraszám Témakör Tartalom Tevékenység és célja Tudás és képességterületek Fejlesztendő kulcskompetencia Megjegyzés 1.-2. „Hogyan szólítsalak?” Innen jöttem… Az én családom Bemutatkozás Lakóhely bemutatása Szülők, testvérek bemutatása Anyanyelvi kommunikáció Konfliktusforrás lehet a család bemutatása, ezért a játékban való részvétel önkéntességét itt külön hangsúlyozni kell. 3.-4. Szokatlan önéletrajz Az első emlékem Önbemutatás írásos formában Relaxált állapotban történő felidézés A relaxált állapot ebben az esetben nyugodt, csendes körülményt jelent és nem feltétlenül a hagyományos értelemben vett relaxáció előidézését. 5.-6. Bemutatkozás Három tárgy Családi fotók Önbemutatás a tárgyakon keresztül Család bemutatása, családi identitás, szerepek megismerése Kommunikáció Tér és idő Szülőföldünk Szociális és állampolgári kompetencia. Anyanyelvi kommunikáció Előző óra végén kérjük meg a diákokat három, számukra fontos tárgy elhozására. 7.-8. Ismerkedés: - Öt szó - Az én szimbólumom Ismerkedés névhúzással Önbemutatás, önkifejezés gyakorlása, társaktól való visszajelzés erre vonatkozóan. A játékokat az önbemutatáson túl érdemes arra is felhasználni, hogy mennyire ismerték meg egymást a gyerekek. 9.-10. Önismeret - a testkép - A testkép vizsgálata Így nézel ki Kérdőívek kitöltése (vagy rajz) önmagukról és társukról. 11.-14. Filmvetítéssel egybekötött beszélgetés a testképről, testkép- és táplálkozási zavarokról, azok következményeiről 15.-16. Testi önismeret-fejlesztő gyakorlatok 17.-18. Testtudatosítás és mozgásos önkifejezés fejlesztése Saját testükre, élményeikre való koncentráció és ennek megbeszélése. A gyakorlatok közül olyat kell választani, amely nem igényel autogén tréning előképzettséget. 19.-20. Mi változott? Azt szeretem benned, hogy… Mások megfigyelése, személyészlelés fejlesztése. Pozitív visszajelzés adása és kapása, énerősítés. Kommunikáció Mindennapi életünk 21-22. Önismeret - készségek és képességek - Miben vagyok profi? Miben vagyunk profik? Azon külső és belső értékek összegyűjtése, amelyben a gyerek, illetve amelyben a csoport hatékonynak, kompetensnek érzi magát. A gyakorlat brainstorming-jellegű legyen, és kiegészíthető a „gyengeségek” megbeszélésével és azokra való megoldáskereséssel. 23.-32. Intellektuális és megismerési képességek - Figyelem, - emlékezet, - problémamegoldás, - nyelvi képességek, - forma- és térészlelés vizsgálata. Kérdőívek, tesztek kitöltése, közös megbeszélése, erősségek összevetése az előző órán összegyűjtöttekkel. Kommunikáció, Mindennapi életünk, Szabályok Hatékony, önálló tanulás Mivel ilyen jellegű gyakorlatok szerepelnek a Tanulásmódszertan tantárgyban is, egyrészt nagyon fontos a két folyamatterv és a tematika összehangolása. Másrészt ezen órákon a kérdőívek, tesztek eredményeit inkább az önismeret fejlesztésére, az erősségek és a gyengeségek tudatosítására, a megoldáskeresésre és a facilitálásra kell felhasználni, mint magának a képességnek a fejlesztésére. 33.-42. Kreativitás - kreativitás vizsgálata és a kreativitás összetevőinek, jellemzőinek megbeszélése - a nyelvi kreativitást fejlesztő gyakorlatok - a gyakorlati kreativitás fejlesztése - csoportos kreativitásfejlesztés - kreativitás és tehetség (híres alkotók, tudósok életének bemutatása, megbeszélése) Kreativitásteszt kitöltése. A pedagógus által kiválasztott gyakorlattól függően verbális és nonverbális önkifejezés- és kreativitásfejlesztés. Csoporton belüli és csoportközi együttműködés. Híres emberek életútjának feldolgozásakor jól alkalmazható a mozaikosztály módszere, amely az egymás iránti toleranciát, elfogadást és a csoportkohéziót is jelentősen erősítheti. 43.-46. Miért szép? Esztétikai, művészi képességek és érzékenység felmérése, esztétikai élményfejlesztés Az elhozott művészeti alkotások bemutatása (szubjektív benyomások, élmények megbeszélése). Csoportos, kiscsoportos és egyéni esztétikai élménykeresés és -fejlesztés. Mindennapi éltünk Tér és idő, Kommunikáció Esztétikai-művészeti tudatosság és kifejezőképesség Szociális és állampolgári kompetencia Előző órán kérjük meg a diákokat, hogy következő órára válasszanak ki egy művészeti alkotást, amelyet kedvelnek és amennyiben lehetséges, hozzák el bemutatni fényképen, kazettán. Lehet játékos gyakorlatok formájában, vagy egy közös színházi, vagy hangversenyélmény feldolgozásával. 47.-48. Interperszonális készségek Kérdőív kitöltése, az erősségek és a hiányok megbeszélése, erősítése és megoldás keresése. Szociális és állampolgári kompetencia Ezen képességek fejlesztésére a későbbi tanévekben kerül sor, ezért a gyakorlat elsődleges jelentősége az ön- és társismeretben van. 49.-56. Személyiség-profil Különböző személyiségjegyeket vizsgáló tesztek kitöltése, egyéni értékelése, megbeszélése. Magabiztosság Tolerancia Empátia Emberismeret FLAG (értelmezését a korosztályhoz kell igazítani!) Az egyénileg kitöltött kérdőíveket és a profilt nem kötelező megmutatni, a közös megbeszélés során viszont rá kell mutatni az előző órákon tapasztalt énkép-összetevők és ezen tulajdonságok közötti összefüggésekre, valamint jelentőségükre a mindennapi életben. 57.-63. Társismeret Énkép-máskép(p) Az én képem a csoport szemében… Milyen történelmi korhoz illesz? Választott pár megszemélyesítése Ismerd fel a párját! Névjegykártya A játékok egyrészt annak „ellenőrzésére” szolgálnak, hogy a diákoknak mennyire sikerült megismerniük egymást, másrészt segítik a másikra való odafigyelést, az empátiakészséget növelik, harmadrészt visszajelzésként is szolgálnak számukra az önbemutatás hatékonyságáról. Kommunikáció, Tér és idő Szabályok 64.-68. Kapcsolatfejlesztés Kérdezz engem! Irányítsunk szavak nélkül Zenekar Varázsbolt A csoportkohézió erősítését szolgáló gyakorlatok. Szociális és állampolgári kompetencia 69.-72. Lezárás 4. A tárgy tanításának feltételei

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes